Пачынаў сваю працоўную дзейнасць ветаператарам у КУСГП імя Гараўца. Спачатку маладому спецыялісту прыходзілася нялёгка, спатрэбіўся час, каб прывыкнуць да работы, бо тэорыя тэорыяй, а практыка многіх расчароў­вае. Але хлопец хутка ўвайшоў у курс справы і неўзабаве быў пераведзены ветурачом гаспадаркі. Свае яшчэ няўпэўненыя крокі ў прафесію, як прызнаўся Андрэй, рабіў з падтрымкай Івана Віннікава, які на той час працаваў галоўным ветурачом саўгаса.